**Z Á P I S N I C A**

**zo zasadnutia komisie sociálnej, zdravotnej a bytovej pri MsZ**

**v Šamoríne dňa 23.11.2020**

**Prítomní:** Edit Bauer, Renáta Varga, Csaba Hideghéthy, Ildikó Bodóová, Angela Jáger, Adél Mezei, Ladislav Sipos, Kristína Mikócziová, Annamária Lakatos

Predsedníčka komisie po privítaní všetkých prítomných otvorila rokovanie s nasledovným programom:

1. Informovanie členov komisie o aktuálnej situácii v oblasti mestských bytov
2. Návrh na využitie finančnej čiastky z odmien poslancov mestského zastupiteľstva
3. Návrh na zmenu VZN
4. Rôzne

**K bodu 1)**

K. Mikócziová informovala členov komisie o 2 jednoizbových mestských bytoch, ktoré je možné prenajať od decembra 2020. Komisia odporučila prenajatie voľných bytov žiadateľom pod spisovými značkami č. 951/2020 a RZ č. 3767/2020.

**K bodu 2)**

Predsedníčka komisie požiadala členov komisie o návrhy na využitie časti finančnej časti, ktorá vznikla po tom, ako väčšina poslancov mestského zastupiteľstva sa vzhľadom na pandémiu COVID-19 zriekla časti svojich odmien. Členovia komisie odporučili z príležitosti blížiacich sa vianočných sviatkov obdarovanie žiakov Špeciálnej základnej školy Šamorín a detí zo sociálne slabších rodín zamestnancov mestského podniku AREA.

**K bodu 3)**

Predsedníčka komisie informovala členov o potrebe zmeny VZN č. 4/2018 o poskytovaní sociálnych služieb, o spôsobe a výške úhrad za tieto služby. Zmena by mala byť vykonaná v prvej polovici roka 2021.

**K bodu 4)**

Predsedníčka pripomenula potrebu vypracovania Komunitného plánu sociálnych služieb mesta Šamorín 2020 – 2024.

Nakoľko neboli predložené ďalšie otázky na prerokovanie, predsedníčka poďakovala prítomným za účasť a rokovanie ukončila.

 Ing. Edit Bauer

 predsedníčka komisie

Zapísala: Annamária Lakatos